
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 145 


14 Φεβρουάριου 2000 


ΑΠΟΦΑΣΕΙ Σ 

Αριθ. 47166 

Έγκριση Κανονισμού Κατάστασης Προσωπικού Οργανι¬ 
σμού Γεωργικής Επαγγελματικής Εκπαίδευσης Κα¬ 
τάρτισης και Απασχόλησης (ΟΓΕΕΚΑ) - «ΔΗΜΗΤΡΑ». 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΓΕΩΡΓΙΑΣ 

Έχοντας υπόψη : 

1. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ137/Α785) όπως 
συμπληρώθηκαν και βελτιώθηκαν με το άρθρο 27 του Ν. 
2081/92 και όπως αυτές αντικαταστάθηκαν με το άρθρο 1 
παρ. 2ατου Ν. 2469/97 (ΦΕΚ38/Α797). 

2. Τις διατάξεις των άρθρων 11 ,13 ,14 ,15 ,16 ,18 ,19 
παρ. 2,20 και 21 του Ν. 2520/97 (ΦΕΚ 173/Α'/1.9.97) όπως 
τροποποιούνται και συμπληρώθηκαν μερικά με το άρθρο 
64 του Ν. 2637/98 (ΦΕΚ200/Α/27.8.98). 

3. Τηναριθμ. 8211/8.3.99 απόφαση του Πρωθυπουργού 
και του Υπουργού Εσωτερικών Δημόσιας Διοίκησης και 
Αποκέντρωσης (Β 198). 

4. Την από 2.6.99 απόφαση του Διοικητικού Συμβουλίου 
του ΟΓΕΕΚΑ - «ΔΗΜΗΤΡΑ». 

5. Το ότι από τις διατάξεις αυτής της απόφασης δεν 
προκαλείται δαπάνη, αποφασίζουμε: 

Εγκρίνουμε τον Κανονισμό Κατάστασης Προσωπικού 
του Οργανισμού Γεωργικής Επαγγελματικής Εκπαίδευ¬ 
σης Κατάρτισης και Απασχόλησης (ΟΓΕΕΚΑ) «ΔΗΜΗ¬ 
ΤΡΑ» - Ν.Π.Ι.Δ. ο οποίος έχει ως εξής: 

ΚΑΝΟΝΙΣΜΟΣ ΚΑΤΑΣΤΑΣΗΣ ΠΡΟΣΩΠΙΚΟΥ 
ΟΡΓΑΝΙΣΜΟΥ ΓΕΩΡΓΙΚΗΣ 
ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ 
ΚΑΤΑΡΤΙΣΗΣ ΚΑΙ ΑΠΑΣΧΟΛΗΣΗΣ 
(Ο.Γ.Ε.Ε.Κ.Α.) «ΔΗΜΗΤΡΑ» 

Άρθρο 1 

Πεδίο εφαρμογής 

1. α) Στις διατάξεις του παρόντος Κανονισμού υπάγεται 
το μόνιμο προσωπικό του (Ο.Γ.Ε.Ε.Κ.Α.) - «ΔΗΜΗΤΡΑ», 
που στελεχώνει την Κεντρική Υπηρεσία και τις Περιφερει¬ 
ακές Μονάδες αυτού. 


β) Το έκτακτο προσωπικό με σύμβαση εργασίας ιδιωτι¬ 
κού δικαίου ορισμένου χρόνου για την κάλυψη εποχικών 
ή άλλων πρόσκαιρων αναγκών διέπεται από τις διατάξεις 
του παρόντος κανονισμού εφόσον οι διατάξεις αυτές 
συμβιβάζονται με τη φύση του προσωπικού αυτού. 

2. Δεν υπάγονται στις διατάξεις του παρόντος Κανονι¬ 
σμού: 

α) Εκείνοι στους οποίους ανατίθενται μελέτες με αμοι¬ 
βή για την εξυπηρέτηση των σκοπών του (Ο.Γ.Ε.Ε.Κ.Α.) - 
«ΔΗΜΗΤΡΑ». 

β) Ο Νομικός Σύμβουλος, (δικηγόρος παρ’ Αρείω Πάγω 
με έμμισθη εντολή). 

Άρθρο 2 

Διάκριση - Κατάταξη - Οργανικές θέσεις Προσωπικού 

1. Το τακτικό προσωπικό της κεντρικής υπηρεσίας του 
(Ο.Γ.Ε.Ε.Κ.Α.) - «ΔΗΜΗΤΡΑ» συνδέεται με τον Οργανισμό 
με σχέση Ιδιωτικού Δικαίου. Τακτικό είναι το προσωπικό 
που υπηρετεί στις Οργανικές Θέσεις, που προβλέπεται 
στο άρθρο 7 του Κανονισμού Οργανωτικής Διάρθρωσης 
και Λειτουργίας των Υπηρεσιών του ΟΓΕΕΚΑ - «ΔΗΜΗ¬ 
ΤΡΑ». 

Άρθρο 3 

Καθήκοντα προσωπικού 

1. Το προσωπικό του (Ο.Γ.Ε.Ε.Κ.Α.) - «ΔΗΜΗΤΡΑ» έχει 
ενδεικτικά τα εξής καθήκοντα. 

α) Να τηρεί τους σχετικούς με τον (Ο.Γ.Ε.Ε.Κ.Α.) - «ΔΗ¬ 
ΜΗΤΡΑ» νόμους, διατάγματα, Κανονισμούς, αποφάσεις 
του Δ.Σ. του (Ο.Γ.Ε.Ε.Κ.Α.) - «ΔΗΜΗΤΡΑ» και γενικά τις ει¬ 
δικές εντολές και οδηγίες της Υπηρεσίας. 

β) Να τηρεί την επιβαλλόμενη εχεμύθεια για γεγονότα 
και πληροφορίες που αναφέρονται στον (Ο.Γ.Ε.Ε.Κ.Α.) - 
«ΔΗΜΗΤΡΑ». 

γ) Να μην επιλαμβάνεται επιλύσεως ζητήματος, είτε 
ατομικά, είτε μετέχοντας σε συλλογικό όργανο, για το 
οποίο έχει πρόδηλο έννομο συμφέρον αυτός ή συγγενής 
του εξ αίματος ή αγχιστείας μέχρι και του τετάρτου βαθ¬ 
μού. 

δ) Να φυλάττει με επιμέλεια τα έγγραφα και γενικά τα 
στοιχεία που του παραδίδονται για την εκτέλεση της υπη¬ 
ρεσίας του. 

ε) Να ενημερώνει αμέσως τον Προϊστάμενό του αν για 
λόγους ασθένειας ή για άλλη σοβαρή αιτία κωλύεται να 
προσέλθει στην Υπηρεσία. 

2. Δεν επιτρέπεται στους υπαλλήλους του 
(Ο.Γ.Ε.Ε.Κ.Α.) - «ΔΗΜΗΤΡΑ» η δημοσίευση άρθρων, ειση¬ 
γήσεων και μελετών σχετικών με ορισμένα αντικείμενα 
ερευνώντου (Ο.Γ.Ε.Ε.Κ.Α.) - «ΔΗΜΗΤΡΑ» που καταστρα¬ 
τηγούν την κατοχύρωση της πνευματικής ιδιοκτησίας. 

3. Απαγορεύεται στους υπαλλήλους, χωρίς προηγού¬ 
μενη έγγραφη άδεια του Δ.Σ. του (Ο.Γ.Ε.Ε.Κ.Α.) - «ΔΗΜΗ¬ 
ΤΡΑ», η άσκηση εμπορίας και γενικά η ίδρυση επιχειρή¬ 
σεων για ίδιο λογαριασμό ή η ανάληψη πρόσθετων εργα¬ 
σιών ή έργων και η συμμετοχή σε όργανα διοίκησης 
ανώνυμων ή άλλων εταιριών. 

4. Οι υπάλληλοι του (Ο.Γ.Ε.Ε.Κ.Α.) - «ΔΗΜΗΤΡΑ» ευθύ- 
νονται έναντι αυτού για κάθε θετική ζημιά που προξένη¬ 
σαν σε αυτόν από δόλο ή βαριά αμέλεια. 

5. Ο (Ο.Γ.Ε.Ε.Κ.Α.) - «ΔΗΜΗΤΡΑ» παρέχει πλήρη νομική 
κάλυψη και αρωγή, εφόσον απαιτείται, στους τακτικούς 
υπαλλήλους οι οποίοι εμφανίζονται ενώπιον Αστυνομι¬ 
κών, Εισαγγελικών και Ανακριτικών ή Δικαστικών Αρχών 
με οποιαδήποτε ιδιότητα, για υποθέσεις που έχουν σχέση 
με την εκτέλεση των καθηκόντων τους, ή εξουσιοδοτήθη¬ 
καν να χειριστούν και τα εκτέλεσαν σύμφωνα με το Νόμο 
τον Κανονισμό και τις Εντολές της Διοίκησης. 

Άρθρο 4 
Άδειες Απουσίες 

1. Το προσωπικό του (Ο.Γ.Ε.Ε.Κ.Α.) - «ΔΗΜΗΤΡΑ» δικαι¬ 
ούται άδειας με πλήρεις αποδοχές, σύμφωνα με τις εκά- 
στοτε ισχύουσες σχετικές διατάξεις του Υπαλληλικού 
Κώδικα, (Ν. 2683/99) και χορηγείται με απόφαση του Δ.Σ. 

2. Σε περίπτωση αδικαιολόγητης υπέρβασης της κανο¬ 
νικής άδειας ο υπάλληλος πέραν των πειθαρχικών συνε¬ 
πειών, στερείται των αποδοχών του για τις ημέρες της 
υπέρβασης. 

3. Υπάλληλος που μετατίθεται δεν δικαιούται κανονικής 
άδειας πριν από την εγκατάστασή του στη θέση που με¬ 
τατέθηκε. 

4. Στις κυοφορούσες υπαλλήλους του (Ο.Γ.Ε.Ε.Κ.Α.) - 
«ΔΗΜΗΤΡΑ» χορηγούνται άδειες μητρότητας, σύμφωνα 
με τις εκάστοτε ισχύουσες διατάξεις του Υπαλληλικού 
Κώδικα. (Ν. 2683/99). Επίσης ισχύουν οι διατάξεις του Υ. Κ. 
ως προς το μειωμένο ωράριο εργασίας της παρ. 2 του άρ¬ 
θρου 53 Ν. 2683/99. 

5. Σε ειδικές περιπτώσεις, όπως γάμου, ή θανάτου συ¬ 
ζύγου ή συγγενούς μέχρι δευτέρου βαθμού εξ αίματος ή 
αγχιστείας είναι δυνατή η χορήγηση από τους Προϊστα¬ 
μένους των Δ/νσεων η χορήγηση ειδικής άδειας με απο¬ 
δοχές μέχρι τριών (3) ημερών. 

6. Για ειδικούς λόγους είναι δυνατή με πράξη του Προ¬ 
έδρου του Δ.Σ. του (Ο.Γ.Ε.Ε.Κ.Α.) - «ΔΗΜΗΤΡΑ» η χορή¬ 
γηση άδειας απουσίας χωρίς αποδοχές μέχρι δέκα (10) 
ημέρες το χρόνο. Άδεια απουσίας χωρίς αποδοχές μέχρι 
ένα (1) μήνα κάθε χρόνο μπορεί να χορηγήσει με απόφα¬ 
σή του το Δ.Σ. του (Ο.Γ.Ε.Ε.Κ.Α.) - «ΔΗΜΗΤΡΑ» εφόσοντο 
επιτρέπουν οι ανάγκες του (Ο.Γ.Ε.Ε.Κ.Α.) - «ΔΗΜΗΤΡΑ». 

7. Γιατη χορήγηση αναρρωτικής άδειας εφαρμόζονται 
οι σχετικές διατάξεις του ασφαλιστικού φορέα στον 
οποίο είναι ασφαλισμένος ο υπάλληλος και όπως κάθε 
φορά ισχύουν. 


Άρθρο 5 

Άδειες Εκπαίδευσης, 
μετεκπαίδευσης και επιμόρφωσης 

1. Στους τακτικούς υπαλλήλους που είναι μαθητές, 
σπουδαστές ή φοιτητές προπτυχιακοί ή μεταπτυχιακοί σε 
σχολεία και ιδρύματα και των τριών βαθμιδών εκπαίδευ¬ 
σης, χορηγείται άδεια εκπαίδευσης με πλήρεις αποδο¬ 
χές- 

2. Η άδεια εκπαίδευσης είναι διάρκειας έως είκοσι (20) 
εργάσιμες ημέρες κάθε έτος και χορηγείται υποχρεωτικά 
συνεχώς ή τμηματικά κατά την εξεταστική περίοδο που 
ζητά ο ενδιαφερόμενος. 

3. Δεν χορηγείται άδεια εκπαίδευσης για σπουδές προς 
απόκτηση δεύτερου τίτλου της ίδιας βαθμίδας εκπαίδευ¬ 
σης, με αυτή που ανήκει η θέση την οποία κατέχει ο υπάλ¬ 
ληλος. Οι άδειες εκπαίδευσης χορηγούνται για διάστημα 
ίσο με τον κανονικό χρόνο φοίτησης προσαυξημένο κατά 
το ήμισυ. Η συμμετοχή του υπαλλήλου στις εξετάσεις βε¬ 
βαιώνεται από το αρμόδιο Σχολείο ή Ίδρυμα. 

4. Στους τακτικούς υπαλλήλους που έχουν τριετή του¬ 
λάχιστον πραγματική υπηρεσία και δεν έχουν υπερβεί το 
50ο έτος της ηλικίας τους, μπορεί να χορηγείται μετά από 
αίτησή τους με απόφαση του Διοικητικού Συμβουλίου και 
γνώμη του Υπηρεσιακού Συμβουλίου, εκπαιδευτική άδεια 
απουσίας με αποδοχές για την ημεδαπή ή την αλλοδαπή. 
Η εκπαιδευτική άδεια συνολικά δεν μπορεί να υπερβαίνει 
την τριετία, χορηγείται δε για παρακολούθηση σπουδών 
οι οποίες ενδιαφέρουν τον (Ο.Γ.Ε.Ε.Κ.Α.) - «ΔΗΜΗΤΡΑ» 
και καθορίζονται από το Διοικητικό Συμβούλιο του 
(Ο.Γ.Ε.Ε.Κ.Α.) - «ΔΗΜΗΤΡΑ». 

5. Στους τακτικούς υπαλλήλους που έχουν τύχει υπο¬ 
τροφίας από το ΙΚΥ ή άλλο ίδρυμα ή νομικό πρόσωπο δη¬ 
μοσίου ή ιδιωτικού δικαίου της ημεδαπής ή της αλλοδα¬ 
πής, μπορεί να χορηγείται με την παραπάνω διαδικασία 
και όρους εκπαιδευτική άδεια με αποδοχές. 

6. Στους υπάλληλους στους οποίους χορηγείται άδεια 
μετεκπαίδευσης καταβάλλονται πλήρεις αποδοχές που 
προσαυξάνονται μέχρι το διπλάσιο αν η άδεια είναι για με¬ 
τεκπαίδευση στο εξωτερικό. Επίσης παίρνουν τα έξοδα 
μετάβασης και επιστροφής και τα έξοδα εγγραφής και 
φοίτησης στη σχολή την οποία πρόκειται να μετεκπαιδευ¬ 
τούν. Η διαδικασία υποβολής, έγκρισης και απόδοσης 
των εξόδων και δαπανών καθορίζεται με απόφαση του Δι¬ 
οικητικού Συμβουλίου. Από την προσαύξηση των αποδο¬ 
χών αφαιρείται το ποσό της υποτροφίας που χορηγείται 
από το φορέα της παραγράφου 5 στον μετεκπαιδευόμε¬ 
νο. 

7. Υπάλληλος στον οποίο χορηγήθηκε άδεια μετεκπαί¬ 
δευσης δεν ανακαλείται πριν την πάροδο του χρόνου της 
αδείας παρά μόνο με Απόφαση του Δ.Σ. και γνώμη του 
Υπηρεσιακού Συμβουλίου και εφόσον η φοίτηση είναι 
ανεπιτυχής ή ο υπάλληλος μετέβαλε με πρωτοβουλία του 
το αντικείμενο της μετεκπαίδευσης. Ο μετεκπαιδευόμε¬ 
νος υποχρεούται κάθε χρόνο με αναφορά του να γνω¬ 
στοποιεί στον (Ο. Γ. Ε. Ε. Κ. Α.) - «ΔΗ Μ ΗΤΡΑ» την πορεία της 
μετεκπαίδευσης, προσκομίζοντας ανάλογα πιστοποιητι¬ 
κά σπουδών. 

8. Μετά το τέλος της άδειας μετεκπαίδευσης ο υπάλλη¬ 
λος υποχρεούται να υπηρετήσει στον (Ο.Γ.Ε.Ε.Κ.Α.) - 
«ΔΗΜΗΤΡΑ», χρόνο ίσο με το διπλάσιο του χρόνου αδεί¬ 
ας. 

Σε περίπτωση αθέτησης της υποχρέωσης αυτής οφεί¬ 
λει να επιστρέφει εντός τριμήνου τις αποδοχές, τα οδοι¬ 
πορικά έξοδα και τα δικαιώματα εγγραφής, κ.λπ. που έλα¬ 
βε, μετά από απόφαση του Διοικητικού Συμβουλίου στην 
οποία ορίζεται και ο τρόπος επιστροφής. 

9. Άδεια επιμόρφωσης μπορεί να χορηγείται σε υπαλ¬ 
λήλους που μετέχουν: 

α) Σε διαγωνισμούς που αποσκοπούν στη λήψη υπο¬ 
τροφίας ή την επιλογή για φοίτηση σε κύκλους μεταπτυ¬ 
χιακών σπουδών. Η άδεια αυτή χορηγείται μέχρι μία φο¬ 
ρά κάθε ημερολογιακό έτος. 

β) Σε προγράμματα επιμόρφωσης που οργανώνονται 
από τον (Ο.Γ.Ε.Ε.Κ.Α.) - «ΔΗΜΗΤΡΑ» ή από φορέα που 
έχει επιλεγεί από τον (Ο.Γ.Ε.Ε.Κ.Α.) - «ΔΗΜΗΤΡΑ». 

γ) Σε συνέδρια, συνδιασκέψεις, σεμινάρια και κάθε εί¬ 
δους συναντήσεις επιστημονικού χαρακτήρα στο εσωτε¬ 
ρικό ή το εξωτερικό. 

10. Η άδεια επιμόρφωσης χορηγείται με πλήρεις απο¬ 
δοχές, είναι ίση με τη διάρκεια του επιμορφωτικού προ¬ 
γράμματος αυξημένης κατά τις ημέρες τις αναγκαίες για 
τη μετάβαση και επιστροφή του υπαλλήλου. Η άδεια επι¬ 
μόρφωσης χορηγείται με απόφαση του Διοικητικού Συμ¬ 
βουλίου, εφόσον συνεπάγεται μετακίνηση του υπαλλή¬ 
λου στο εξωτερικό. Με τις αντίστοιχες αποφάσεις καθο¬ 
ρίζονται κατά περίπτωση το ύψος και ο τρόπος 
χορήγησης των αποζημιώσεων ως και κάθε άλλη απαραί¬ 
τητη λεπτομέρεια. 

Άρθρο 6 

Απόσπαση - Μετακίνηση 

1. Το Δ.Σ του (Ο.Γ.Ε.Ε.Κ.Α.) - «ΔΗΜΗΤΡΑ» για κάλυψη 
προσωρινών και εκτάκτων αναγκών του μπορεί να απο¬ 
σπά υπαλλήλους από την Κεντρική Υπηρεσία στην Περι¬ 
φερειακή και αντίστροφα όπως και μετακινήσεις υπαλλή¬ 
λων εντός της Κεντρικής Υπηρεσίας του (Ο.Γ.Ε.Ε.Κ.Α.) - 
«ΔΗΜΗΤΡΑ». 

2. Οι αποσπάσεις ενεργούνται με απόφαση του Δ.Σ. του 
(Ο.Γ.Ε.Ε.Κ.Α.) - «ΔΗΜΗΤΡΑ» που εκδίδονται από τον Δι- 
ευθύνοντα Σύμβουλο του (Ο.Γ.Ε.Ε.Κ.Α.) - «ΔΗΜΗΤΡΑ» 
μετά από εισήγηση του Υπηρεσιακού Συμβουλίου και εί¬ 
ναι χρονικής διάρκειας ενός έτους με δυνατότητα ανανέ¬ 
ωσης για ένα έτος ακόμα. 

3. Σε όσους αποσπώνται καταβάλλονται οδοιπορικά 
έξοδα και εκτός έδρας αποζημιώσεις, όπως αυτές καθο¬ 
ρίζονται με απόφαση του Δ.Σ. του (Ο.Γ.Ε.Ε.Κ.Α.) - «ΔΗ¬ 
ΜΗΤΡΑ». 

Άρθρο 7 
Μετατάξεις 

Για τις μετατάξεις των υπαλλήλων που υπηρετούν στον 
(Ο.Γ.Ε.Ε.Κ.Α.) - «ΔΗΜΗΤΡΑ» θα ισχύουν αναλογικά οι δια¬ 
τάξεις του Ν. 2683/99. 

1. Μετάταξη προσωπικού από κλάδο σε κλάδο ή από ει¬ 
δικότητα σε ειδικότητα εντός της ίδιας κατηγορίας του 
αυτού γενικότερου κλάδου του Οργανισμού επιτρέπεται 
μόνο στις παρακάτω περιπτώσεις. 

α) Να έχουν διανύσει ευδόκιμα τη διετή δοκιμαστική 
υπηρεσία ή να μην έχουν υποπέσει σε πειθαρχικά παρα¬ 
πτώματα την τελευταία τουλάχιστον πενταετία. 

β) Να υπάρχει κενή οργανική θέση πριν την υποβολή 
του σχετικού αιτήματος. 


γ) Να απέκτησαν τα τυπικά προσόντα μετά την ημερο¬ 
μηνία διορισμού. 

2. Μετάταξη σε ανώτερη κατηγορία της αυτής ή διαφο¬ 
ρετικής ειδικότητας, επιτρέπεται μόνο μετά την παρέλευ¬ 
ση τετραετίας από το διορισμό. 

Άρθρο 8 

Εκτέλεση υπηρεσίας εκτός έδρας 

1. Το μόνιμο και αποσπασμένο προσωπικό του 
(Ο.Γ.Ε.Ε.Κ.Α.) - «ΔΗΜΗΤΡΑ» που μετακινείται εκτός 
έδρας για εκτέλεση υπηρεσίας δικαιούται οδοιπορικά 
έξοδα και ειδική αποζημίωση παραμονής εκτός έδρας, 
όπως αυτή καθορίζεται με απόφαση του Δ.Σ. του 
(Ο.Γ.Ε.Ε.Κ.Α.) - «ΔΗΜΗΤΡΑ». 

2. Προσωπικό του (Ο.Γ.Ε.Ε.Κ.Α.) - «ΔΗΜΗΤΡΑ» που με¬ 
τακινείται εκτός έδρας για μαρτυρία ενώπιον Ανακριτικών 
ή Δικαστικών Αρχών σε υπόθεση που σχετίζεται με την 
υπηρεσία θεωρείται ότι μετακινείται για εκτέλεση υπηρε¬ 
σίας και εφαρμόζονται ανάλογα οι διατάξεις της παρα¬ 
γράφου 1. 

3. Η αναγνώριση και η εκκαθάριση των δαπανών που 
προβλέπονται στο άρθρο αυτό γίνεται βάση δικαιολογη- 
τικών τα οποία καθορίζονται με πράξη του Διοικητικού 
Συμβουλίου για όλο το προσωπικό του Οργανισμού. Γ ια 
δε τα μέλη του Διοικητικού Συμβουλίου με πράξη του 
Προέδρου του Διοικητικού Συμβουλίου. 

Άρθρο 9 

Ηθικές αμοιβές - Βράβευση προτάσεων ή μελετών 

1. Το Δ.Σ. του (Ο.Γ.Ε.Ε.Κ.Α.) - «ΔΗΜΗΤΡΑ» με εισήγηση 
του Προέδρου ή του Διευθύνοντα Συμβούλου και γνώμη 
του Υ. Συμβουλίου μπορεί να απονέμει στο προσωπικό 
ηθικές αμοιβές για εξαιρετικές πράξεις ή για εξαίρετη επί¬ 
δοση στην εκτέλεση της υπηρεσίας του ή για επωφελή 
συμβολή στο έργο του (Ο.Γ.Ε.Ε.Κ.Α.) - «ΔΗΜΗΤΡΑ». 

2. Οι ηθικές αμοιβές είναι: 

α) Εύφημος μνεία. 

β) Ευαρέσκεια. 

γ) Έπαινος. 

3. Η ευαρέσκεια μπορεί να απονέμεται και κατά την απο¬ 
χώρηση απάτην υπηρεσία. 

4. Για την πρωτοβουλία των υπαλλήλων που ήθελαν συ- 
ντάξει και υποβάλλει αξιόλογη πρωτότυπη μελέτη που 
αφορά το γνωστικό αντικείμενο του (Ο.Γ.Ε.Ε.Κ.Α.) - «ΔΗ¬ 
ΜΗΤΡΑ» και στοχεύει στην καλύτερη οργάνωση και βελ¬ 
τίωση της αποδοτικότητας των υπηρεσιών του ή της επι¬ 
στημονικής έρευνας ειδικότερα, μπορεί να παρέχονται 
εκτός των ηθικών και υλικές αμοιβές (βραβεία), με από¬ 
φαση του Δ.Σ. του (Ο.Γ.Ε.Ε.Κ.Α.) - «ΔΗΜΗΤΡΑ». Με την 
ίδια απόφασή του καθορίζονται τα όργανα και η διαδικα¬ 
σία αξιολόγησης και βράβευσης σε τεύχη ή βιβλία και τα 
της αξιοποίησης αυτών, το ποσόντης υλικής αμοιβής και 
κάθε άλλη αναγκαία λεπτομέρεια για την εφαρμογή της 
παραγράφου αυτής. 

Άρθρο 10 
Διαθεσιμότητα 

1. Με απόφαση του Δ.Σ. του (Ο.Γ.Ε.Ε.Κ.Α.) - «ΔΗΜΗ¬ 
ΤΡΑ» μετά από γνώμη του Υπηρεσιακού Συμβουλίου μπο¬ 
ρεί να τεθεί σε διαθεσιμότητα υπάλληλος, εφόσον συ¬ 
ντρέχουν σοβαροί υπηρεσιακοί λόγοι που τον αφορούν 

και επιβάλλουν τούτο και ιδιαίτερα στις περιπτώσεις έκ- 
δηλης υπηρεσιακής ανεπάρκειας ή προσωρινής ανικανό¬ 
τητας. 

2. Η διάρκεια της διαθεσιμότητας μπορεί να διαρκέσει 
το πολύ ένα χρόνο, κατά το διάστημα του οποίου ο υπάλ¬ 
ληλος λαμβάνει τα δύο τρίτα (2/3) των αποδοχών του. 

3. Με τη συμπλήρωση του χρόνου της διαθεσιμότητας 
ο υπάλληλος, είτε επανέρχεται στην ενεργό άσκηση των 
καθηκόντων του, είτε απολύεται σύμφωνα με τις διατά¬ 
ξεις της παραγράφου 1 του άρθρου 26του παρόντος Κα¬ 
νονισμού. 

4. Η θέση σε διαθεσιμότητα συνεπάγεται την αναστολή 
της άσκησης κάθε παρεπόμενου λειτουργήματος το 
οποίο τυχόν ασκεί ο υπάλληλος στον (Ο. Γ.Ε.Ε.Κ.Α.) - «ΔΗ¬ 
ΜΗΤΡΑ». 

Άρθρο 11 
Αργία 

1. Με απόφαση του Δ.Σ. του (Ο.Γ.Ε.Ε.Κ.Α.) - «ΔΗΜΗ¬ 
ΤΡΑ» μετά από γνώμη του Υπηρεσιακού Συμβουλίου ο 
υπάλληλος μπορεί να τεθεί σε αργία: 

α) Αν υπάρχει εκκρεμής κατ’ αυτού ποινική ή πειθαρχι¬ 
κή δίκη ή στερήθηκε της προσωπικής του ελευθερίας. 

β) Όταν επιβάλλεται τούτο για τη διαφύλαξη των συμ¬ 
φερόντων του (Ο.Γ.Ε.Ε.Κ.Α.) - «ΔΗΜΗΤΡΑ» και ιδιαίτερα 
στην περίπτωση ύπαρξης βάσιμης υπόνοιας για άτακτη 
διαχείριση. 

2. Η κατάσταση αργίας μπορεί να διαρκέσειτο πολύ ένα 
χρόνο, κατά το διάστημα του οποίου ο υπάλληλος λαμ¬ 
βάνει το μισό (1/2) των αποδοχών του. 

Η παράταση του χρόνου της αργίας πέραν του έτους 
και μέχρι έκδοσης της τελεσίδικης ποινικής ή πειθαρχικής 
απόφασης, με την οποία επήλθε βλάβη των συμφερόντων 
του (Ο.Γ.Ε.Ε.Κ.Α.) - «ΔΗΜΗΤΡΑ» επιτρέπεται με απόφαση 
του Δ.Σ. Αν ο υπάλληλος απαλλαγεί τελεσίδικα από κάθε 
κατηγορία, του αποδίδονται οι κρατηθείσες αποδοχές. 
Με πράξη του Προέδρου του Δ.Σ. του (Ο.Γ.Ε.Ε.Κ.Α.) - 
«ΔΗΜΗΤΡΑ», μπορεί να αποδοθεί το ποσό που παρακρα¬ 
τήθηκε, αν ο υπάλληλος τιμωρηθεί με πειθαρχική ποινή 
κατώτερη της οριστικής απόλυσης. 

3. Αν υπάρχουν βάσιμες υπόνοιες διάπραξης από υπάλ¬ 
ληλο του (Ο.Γ.Ε.Ε.Κ.Α.) - «ΔΗΜΗΤΡΑ» σοβαρού πειθαρχι¬ 
κού παραπτώματος και πριν κινηθεί η πειθαρχική διαδικα¬ 
σία ή η διαδικασία για τη θέση του σε αργία, ο Πρόεδρος 
του Δ.Σ. του (Ο.Γ.Ε.Ε.Κ.Α.) - «ΔΗΜΗΤΡΑ», μπορεί να 
απαλλάξειτον υπάλληλο των καθηκόντων, με αποκλειστι¬ 
κό σκοπό τη διευκόλυνση της συλλογής των αποδείξεων. 

Ο υπάλληλος επανέρχεται στη θέση του αυτοδίκαια αν 
δεν κινηθεί μέσα σε δεκαπέντε (15) ημέρες η πειθαρχική 
διαδικασία ή η διαδικασία για να τεθεί σε αργία. 

Σε κάθε περίπτωση η διάρκεια της εκτός υπηρεσίας θέ¬ 
σης του υπαλλήλου δεν μπορεί να υπερβεί το μήνα. Κατά 
το χρόνο της εκτός υπηρεσίας θέσης ο υπάλληλος υπο- 
χρεούται να απέχει της άσκησης των καθηκόντων του, 
λαμβάνει όμως πλήρεις τις αποδοχές του. 

Άρθρο 12 

Υπηρεσιακό Συμβούλιο 

1. Το Υπηρεσιακό Συμβούλιο της Κεντρικής Υπηρεσίας 
και των Περιφερειακών Μονάδων του (Ο.Γ.Ε.Ε.Κ.Α.) - 
«ΔΗΜΗΤΡΑ» συγκροτείται με απόφαση του Διοικητικού 


Συμβουλίου του Οργανισμού για διετή θητεία, είναι πε¬ 
νταμελές και αποτελείται από: 

α) ΤονΔιευθύνοντα Σύμβουλο. 

β) Τους Γενικούς Διευθυντές των Διευθύνσεων α) Διοι¬ 
κητικού - Οικονομικού, β) Αρχικής Εκπαίδευσης & Κατάρ¬ 
τισης και γ) Πληροφόρησης, Ενημέρωσης και Διεθνών 
Σχέσεων. 

Ββΐ) Αναπληρωτές των Γενικών Διευθυντών ορίζονται 
οι Δ/ντές των Διευθύνσεων α) Διοικητικού, β) Κατάρτισης 
καιγ) Ενημέρωσης-Πληροφόρησης. 

γ) Έναν αιρετό εκπρόσωπο των τακτικών υπαλλήλων 
του Οργανισμού. 

2. Στην αρμοδιότητα του Υπηρεσιακού Συμβουλίου 
ανήκουν: 

α) Η γνωμοδότηση σε κάθε θέμα που ανάγεται στην 
υπηρεσιακή κατάσταση του προσωπικού και που απαιτεί¬ 
ται από τις διατάξεις του Κανονισμού αυτού. 

β) Η γνωμοδότηση σε κάθε ερώτημα της ίδιας φύσεως 
που τίθεται από το Δ.Σ. του Οργανισμού. 

3. Ως Υπηρεσιακό Συμβούλιο σε πρώτο και τελευταίο 
βαθμό για τους Προϊσταμένους των Διευθύνσεων λει¬ 
τουργεί το Δ.Σ.. 

Άρθρο 13 

Πειθαρχικό Συμβούλιο 

1. Το Πειθαρχικό Συμβούλιο του (Ο.Γ.Ε.Ε.Κ.Α.) - «ΔΗ¬ 
ΜΗΤΡΑ» συγκροτείται με απόφαση του Δ.Σ. του Οργανι¬ 
σμού και αποτελείται από τους εξής: 

α) Έναν Εφέτη των Διοικητικών ή Πολιτικών Δικαστη¬ 
ρίων, ως Πρόεδρο. 

β) Τον Διευθύνοντα Σύμβουλο του Οργανισμού. 

γ) Τους Γενικούς Διευθυντές α) Διοικητικού - Οικονομι¬ 
κού, β) Αρχικής Εκπαίδευσης & Κατάρτισης καιγ) Πληρο¬ 
φόρησης, Ενημέρωσης και Διεθνών Σχέσεων. 

2. Αναπληρωτές των Γενικών Διευθυντών ορίζονται οι 
Διευθυντές α) Διοικητικού, β) Αρχικής Εκπαίδευσης καιγ) 
Διεθνών Σχέσεων & Πρωτοβουλιών. 

3. Η θητεία του Πειθαρχικού Συμβουλίου, είναι διετής. 

4. Χρέη εισηγητή ασκεί το μέλος του Πειθαρχικού Συμ¬ 
βουλίου, που ορίζεται από τον Πρόεδρο αυτού. 

Χρέη γραμματέα εκτελεί υπάλληλος του Οργανισμού 
που ορίζεται με την ίδια απόφαση. 

5. Σε περίπτωση που το Πειθαρχικό Συμβούλιο κρίνει επί 
αιτήσεως αναθεωρήσεως, μπορεί να ζητήσει συμπληρω¬ 
ματικές αποδείξεις. 

6. Ως Πειθαρχικό Συμβούλιο σε πρώτο και τελευταίο 
βαθμό για τους Προϊσταμένους των Διευθύνσεων λει¬ 
τουργεί το Δ.Σ. του Οργανισμού, η παραπομπή στο οποίο 
γίνεται από τον Πρόεδρο του Δ.Σ. του Οργανισμού. 

Άρθρο 14 

Πειθαρχικά Παραπτώματα 

1. Κάθε παράβαση των υπηρεσιακών καθηκόντων και 
υποχρεώσεων του προσωπικού καθώς και κάθε πράξη ή 
παράλειψη, δυνάμενη να καταλογισθεί, που αντίκειται 
στην υπηρεσιακή τάξη και πειθαρχία ή είναι επιζήμια στη 
δράση και το κύρος του (Ο.Γ.Ε.Ε.Κ.Α.) - «ΔΗΜΗΤΡΑ» απο¬ 
τελεί πειθαρχικό παράπτωμα και ο υπαίτιος τιμωρείται με 
τις διατάξεις του παρόντος Κανονισμού. 

2. Η δίωξη και τιμωρία πειθαρχικού παραπτώματος απο¬ 
τελεί υπηρεσιακό καθήκον. 

3. Πειθαρχικά παραπτώματα ενδεικτικά αποτελούν τα 
εξής: 

α) Η διάπραξη οποιασδήποτε αξιόποινης πράξης. 

β) Η απαίτηση και άλλη αποδοχή δώρων ή αμοιβών ή κά¬ 
θε φύσης ωφελημάτων ή και αναλογών υποχρεώσεων 
από τους συναλλασσόμενους με τον (Ο. Γ.Ε.Ε.Κ.Α.) - «ΔΗ¬ 
ΜΗΤΡΑ» και από πρόσωπα των οποίων ο υπάλληλος δια¬ 
χειρίζεται ή πρόκειται να διαχειριστεί τις υποθέσεις. 

γ) Η χρησιμοποίηση της ιδιότητας του υπαλλήλου του 
(Ο.Γ.Ε.Ε.Κ.Α.) - «ΔΗΜΗΤΡΑ» για εξυπηρέτηση ιδιωτικού 
συμφέροντος κάθε μορφής και φύσης. 

δ) Η αδικαιολόγητη απουσία, η κατ’ εξακολούθηση βρα¬ 
δεία προσέλευση ή πρόωρη αποχώρηση με έργο άσχετο 
προς την υπηρεσία. 

ε) Η αμέλεια και η πλημμελής ή μη έγκαιρη εκπλήρωση 
οφειλόμενης υπηρεσίας. 

στ) Η απείθεια προς τις εντολές ή τις οδηγίες των Προϊ¬ 
σταμένων, περί τα υπηρεσιακά θέματα και της Διοίκησης 
γενικότερα καθώς και η άρνηση ή η παρέκκλιση εκτέλε¬ 
σης της υπηρεσίας. 

ζ) Η παράβαση της υποχρεωτικής εχεμύθειας. 

η) Η απρεπής συμπεριφορά του υπαλλήλου προς τους 
Προϊσταμένους του, τους συναδέλφους ή τους συναλ¬ 
λασσόμενους με τον (Ο.Γ.Ε.Ε.Κ.Α.) - «ΔΗΜΗΤΡΑ». 

θ) Η αναξιοπρεπής ή ανάρμοστος διαγωγή εκτός υπη¬ 
ρεσίας εφόσον θίγεται το κύρος του (Ο.Γ.Ε.Ε.Κ.Α.) -«ΔΗ¬ 
ΜΗΤΡΑ». 

ι) Η παράβαση των διατάξεων της παρ. 3 του άρθρου 6 
του παρόντος Κανονισμού. 

ια) Η χρησιμοποίηση οποιουδήποτε τρίτου για επίτευξη 
υπηρεσιακής εύνοιας ή για πρόκληση ή ματαίωση από¬ 
φασης. 

ιβ) Κάθε πράξη ή παράλειψη που δύναται να επιφέρει 
ζημία, υλική ή ηθική στον Οργανισμό ή να προκαλέσει 
ατύχημα. 

ιγ) Κάθε αδικαιολόγητη άρνηση προσέλευσης για εξέ¬ 
ταση ή κατάθεση, ενώπιον Υπηρεσιακού Οργάνου που 
διενεργεί προανάκριση ή ανάκριση ή ενώπιον Πειθαρχι¬ 
κού Συμβουλίου ή Οργάνου. 

Η εκ συστήματος ή κατ’ εξακολούθηση ή κατ’ επανάλη¬ 
ψη διάπραξη τινός των παραπάνω αδικημάτων θεωρείται 
ως επιβαρυντική αιτία για την επιμέτρηση της ποινής. 

Οι παρακάτω αναφερόμενες περιπτώσεις ποινικών ή 
πειθαρχικών αδικημάτων επισύρουν την ποινή της οριστι¬ 
κής απόλυσης: 

α) Κάθε απάτη στην Υπηρεσία ή απιστία σχετικά με τη 
διαχείριση, κάθε παράβαση των διατάξεων του Κ.Β.Σ., κά¬ 
θε άμεση ή μέσω τρίτου προσώπου τέλεση οποιοσδήπο¬ 
τε πράξης ανταγωνιστικής προς τους σκοπούς, τις δρα¬ 
στηριότητες και τα οικονομικά εν γένει συμφέροντα του 
Οργανισμού. 

β) Κάθε γενικά ιδιαζόντως βαριά και από πρόθεση πα¬ 
ράβαση υπηρεσιακού καθήκοντος. 

γ) Κάθε καταδίκη για κακούργημα ή κάποια από τα αδι¬ 
κήματα της κλοπής, υπεξαίρεσης, απάτης και εκβιασμού, 
ως και κάθε καταδίκη για στέρηση των Πολιτικών Δικαιω¬ 
μάτων. 


Άρθρο 15 

Πειθαρχικές Ποινές 

1. Για τα παραπτώματα που προβλέπονται από τον πα¬ 
ρόντα Κανονισμό επιβάλλονται οι παρακάτω ποινές: 

α) Έγγραφη επίπληξη. 

β) Πρόστιμο, έως τις αποδοχές τριών μηνών. 

γ) Η στέρηση του δικαιώματος για προαγωγή από ένα 
έως πέντε έτη. 

δ) Υποβιβασμός κατά ένα βαθμό. 

ε) Προσωρινή απόλυση απότρεις (3) μέχρι έξι (6) μήνες 
με στέρηση αποδοχών, ο χρόνος της οποίας δεν θεωρεί¬ 
ται χρόνος υπηρεσίας στον (Ο.Γ.Ε.Ε.Κ.Α.) - «ΔΗΜΗΤΡΑ». 
Η προσωρινή απόλυση αρχίζει δύο μέρες μετά την κοινο¬ 
ποίηση της σχετικής απόφασης στον τιμωρούμενο. 

στ) Οριστική απόλυση 

2. Οι πειθαρχικές ποινές της προηγούμενης παραγρά¬ 
φου επιβάλλονται ανάλογα με τη σοβαρότητα του παρα¬ 
πτώματος, κατά δίκαιη κρίση και κατόπιν κλίσης σε απο¬ 
λογία του κατηγορουμένου. 

3. Η υποτροπή θεωρείται σαν ιδιαίτερα επιβαρυντική 
περίπτωση για την επιβολή της ποινής. 

4. Σε περίπτωση επιβολής της πειθαρχικής ποινής του 
προστίμου τα τέλη και τα λοιπά έξοδα καταβάλλονται στο 
λογαριασμό του (Ο.Γ.Ε.Ε.Κ.Α.) - «ΔΗΜΗΤΡΑ», τα οποία 
και αποτελούν έσοδα. 

Άρθρο 16 

Όργανα -Άσκηση Πειθαρχικού Ελέγχου 

1. Τον Πειθαρχικό έλεγχο ασκούν: 

α) Οι Προϊστάμενοι των Διευθύνσεων και Τμημάτων της 
Κεντρικής Υπηρεσίας του (Ο.Γ.Ε.Ε.Κ.Α.) - «ΔΗΜΗΤΡΑ», οι 
οποίοι μπορούν να επιβάλλουν στο ιεραρχικά εξαρτώμε- 
νο από αυτούς προσωπικό, την ποινή της έγγραφης επί¬ 
πληξης. 

β) Το Πειθαρχικό Συμβούλιο, το οποίο μπορεί να επιβά¬ 
λει για όλο το προσωπικό οποιαδήποτε ποινή. 

γ) Το Διοικητικό Συμβούλιο του (Ο. Γ.Ε.Ε.Κ.Α.) - «ΔΗΜΗ¬ 
ΤΡΑ», στις περιπτώσεις των άρθρων 15 και 20 παρ. 6 του 
παρόντος Κανονισμού. 

2. Οι Προϊστάμενοι που ασκούν πειθαρχικό έλεγχο, 
σύμφωνα με την περίπτωση α) της παραγράφου 1 εκτι¬ 
μώντας ότι η προσήκουσα ποινή είναι βαρύτερη εκείνης 
της οποίας η επιβολή ανήκει στη δικαιοδοσία τους, παρα¬ 
πέμπουν την υπόθεση στο Πειθαρχικό Συμβούλιο. 

3. Το Δ.Σ. του (Ο.Γ.Ε.Ε.Κ.Α.) - «ΔΗΜΗΤΡΑ» ή ο Πρόε¬ 
δρος ή ο Διευθύνων Σύμβουλος αυτού, μπορούν να πα¬ 
ραπέμπουν στο Πειθαρχικό Συμβούλιο, οποιαδήποτε πει¬ 
θαρχική υπόθεση της οποίας λαμβάνουν γνώση. 

4. Το Πειθαρχικό Όργανο, μπορεί να παραπέμψει σε 
ανάκριση ή να καλέσει απευθείας σε απολογία τον εγκα- 
λούμενο. Την ανάκριση για κάθε πειθαρχικό παράπτωμα 
ενεργεί υπάλληλος του (Ο.Γ.Ε.Ε.Κ.Α.) - «ΔΗΜΗΤΡΑ», 
ανώτερου ή ίσου βαθμού με τον εγκαλούμενο, ή ο αρχαι¬ 
ότερος επί ισοβαθμίας που ορίζεται από το όργανο που 
ασκεί τον πειθαρχικό έλεγχο. 

Άρθρο 17 

Εγγυήσεις Εγκαλούμενου 

1. Πριν την επιβολή οποιοσδήποτε ποινής καλείται ο 
υπάλληλος εγγράφως σε απολογία, ενώπιον του αρμόδι¬ 
ου για την επιβολή της ποινής οργάνου. 

Στο έγγραφο της κλήσης σε απολογία, που επιδίδεται 
με απόδειξη στον υπάλληλο προ 48 τουλάχιστον ωρών, 
πρέπει να περιέχεται η αποδιδόμενη σε αυτόν κατηγορία 
κατά τρόπο σαφή και συγκεκριμένο. 

Σε περίπτωση που είναι αδύνατη η επίδοση της κλήσης 
σε απολογία προσωπικά στον υπάλληλο, κοινοποιείται 
στη διεύθυνση κατοικίας που έχει δηλώσει και στην περί¬ 
πτωση που ο τόπος διαμονής του είναι άγνωστος, η κλή¬ 
ση σε απολογία θυροκολλείται στο κατάστημα της υπη¬ 
ρεσίας που υπηρετεί. 

Αν ο υπάλληλος δεν απολογηθεί εγγράφως εντός της 
προθεσμίας που ορίζει η κλήση σε απολογία, δεν κωλύε¬ 
ται η έκδοση της απόφασης. 

2. Πριν από την απολογία του ο υπάλληλος δικαιούται 
να λάβει γνώση της δικογραφίας που σχηματίστηκε εις 
βάροςτου. 

3. Ο υπάλληλος δικαιούται να παραστεί μόνο αυτοπρο¬ 
σώπως, κατά τη συζήτηση ενώπιον του Πειθαρχικού Συμ¬ 
βουλίου, αφού ειδοποιηθεί πριν από 48 τουλάχιστον 
ώρες. 

4. Κατά των αποφάσεων των Προϊσταμένων, επιτρέπε¬ 
ται αίτηση αναθεωρήσεως, ενώπιον του Πειθαρχικού 
Συμβουλίου η οποία ασκείται εντός προθεσμίας 15 ημε¬ 
ρών από την επόμενη της γνωστοποίησης της ποινής που 
επιβλήθηκε. 

5. Σε περίπτωση που το Πειθαρχικό Συμβούλιο αποφαί- 
νεται επί αιτήσεως αναθεώρησης πειθαρχικής ποινής που 
επιβλήθηκε από Προϊστάμενο, ο οποίος αποτελεί μέλος 
του Πειθαρχικού Συμβουλίου, στο Πειθαρχικό Συμβούλιο 
μετέχει ο αναπληρωτής του. 

6. Κατά των αποφάσεων του Πειθαρχικού Συμβουλίου 
με τις οποίες επιβάλλονται σε πρώτο βαθμό οι ποινές των 
περιπτώσεων β, γ, δ, ε και στ της παρ. 1 του άρθρου 18 του 
παρόντος Κανονισμού, επιτρέπεται άσκηση αναθεωρή¬ 
σεως ενώπιον του Διοικητικού Συμβουλίου του 
(Ο.Γ.Ε.Ε.Κ.Α.) - «ΔΗΜΗΤΡΑ», η οποία ασκείται μέσα σε 
προθεσμία 15 ημερών από την επόμενη της γνωστοποίη¬ 
σης της ποινής που επιβλήθηκε. 

7. Η εμπρόθεσμη άσκηση της αίτησης αναθεωρήσεως 
αναστέλλει την εκτέλεση της ποινής. 

8. Επί αιτήσεως αναθεωρήσεως το αρμόδιο Πειθαρχικό 
όργανο δεν μπορεί να επιβάλλει ποινή ανώτερη αυτής 
που επιβλήθηκε. 

Άρθρο 18 

Πειθαρχική απόφαση 

1. Το Πειθαρχικό Όργανο εκτιμά κατά την κρίση τα απο¬ 
δεικτικά στοιχεία και εκδίδει απόφαση η οποία πρέπει να 
είναι αιτιολογημένη. 

2. Η πειθαρχική απόφαση, εάν μεν εκδίδεται υπό του 
Προϊσταμένου, υπογράφεται υπό τούτου, εάν δε υπό 
Συμβουλίου, υπογράφεται υπό του Προέδρου και του 
Γραμματέα αυτού. 

3. Ανάκληση εκδοθείσης πειθαρχικής απόφασης δεν 
επιτρέπεται. 

Άρθρο 19 

Παραγραφή πειθαρχικών παραπτωμάτων - 
Διαγραφή πειθαρχικών ποινών 

1. Τα πειθαρχικά παραπτώματα παραγράφονται δύο (2) 
χρόνια μετά τη διαπίστωσή τους ή πέντε (5) χρόνια μετά 
τη διάπραξή τους. 


2. Η παραγραφή πειθαρχικού παραπτώματος διακόπτε¬ 
ται με την τέλεση άλλου πειθαρχικού παραπτώματος με 
σκοπό την απόκρυψή του ή τη ματαίωση της πειθαρχικής 
δίωξης. 

3. Πειθαρχικό παράπτωμα το οποίο αποτελεί και ποινι¬ 
κό αδίκημα δεν διαγράφεται πριν την παρέλευση του χρό¬ 
νου παραγραφής του σαν ποινικό αδίκημα. 

Στις περιπτώσεις αυτές οι πράξεις της ποινικής διαδι¬ 
κασίας αποτελούν λόγο διακοπής της παραγραφής του 
πειθαρχικού παραπτώματος. 

4. Μετά παρέλευση τριετίας για τις ποινές της έγγρα¬ 
φης παρατήρησης και επίπληξης, πενταετίας για την ποι¬ 
νή του προστίμου και δεκαετίας για τις υπόλοιπες ποινές 
εκτός από την ποινή της οριστικής απόλυσης και αν ο 
υπάλληλος δεν τιμωρήθηκε εκ νέου, οι ποινές διαγράφο¬ 
νται. 

Άρθρο 20 

Σχέση πειθαρχικής προς ποινική δίκη 

1. Η πειθαρχική δίκη είναι αυτοτελής και ανεξάρτητη 
από κάθε άλλη δίκη και δεν αναστέλλεται από την ύπαρξη 
άλλης. Το Πειθαρχικό Συμβούλιο με αιτιολογημένη από¬ 
φαση μπορεί να αναστείλει την πειθαρχική δίκη. 

Η απόφαση του Πειθαρχικού Συμβουλίου για αναστολή 
της πειθαρχικής δίκης είναι ελεύθερα ανακλητή. 

2. Αν εκδοθείτελεσίδικη καταδικαστική ποινική απόφα¬ 
ση μετά την πειθαρχική, η πειθαρχική δίωξη επαναλαμβά¬ 
νεται, αν δικαιολογείται οριστική απόλυση του υπαλλή¬ 
λου. 

Αν εκδοθεί τελεσίδικη αθωωτική ποινική απόφαση, η 
πειθαρχική δίκη επαναλαμβάνεται αν επιβληθεί η ποινή 
της οριστικής απόλυσης ή της προσωρινής απόλυσης. 

Άρθρο 21 

Λύση της υπαλληλικής σχέσης 
Η υπαλληλική σχέση λύνεται: 
α) Με το θάνατο του υπαλλήλου 
β) Με την αποδοχή της παραιτήσεως του υπαλλήλου 
γ) Με την απόλυση 
δ) Με την έκπτωση. 

Άρθρο 22 
Παραίτηση 

1.0 υπάλληλος έχειτο δικαίωμα της παραίτησης. Η πα¬ 
ραίτηση πρέπει να είναι ρητή, χωρίς όρο ή αίρεση ή προ¬ 
θεσμία και υποβάλλεται εγγράφως. Η υπαλληλική σχέση 
λύνεται μόνο μετά την έγγραφη κοινοποίηση της αποδο¬ 
χής της παραίτησης από τον Πρόεδρο του Δ.Σ. του 
(Ο.Γ.Ε.Ε.Κ.Α.) - «ΔΗΜΗΤΡΑ», η οποίαπρέπει να γίνει υπο¬ 
χρεωτικά μέσα σε ένα μήνα και όχι πριν από την παρέ¬ 
λευση δεκαπέντε ημερών, από την υποβολή της παραί¬ 
τησης. 

2. Εντός της προθεσμίας του ενός μηνός της παρ. 1 
μπορεί ο Πρόεδρος να δηλώσει εγγράφως προς τον 
υπάλληλο που υπέβαλε παραίτηση ότι αναβάλλει την 
αποδοχή της μέχρι δύο μήνες για λόγους υπηρεσιακής 
ανάγκης και μέχρι τρεις μήνες σε περίπτωση που ο υπάλ¬ 
ληλος έχει διαχείριση, ή αν πιθανολογείται έναρξη ποινι¬ 
κής ή πειθαρχικής δίκης κατά αυτού. 

3. Η παραίτηση θεωρείται ότι έγινε αυτοδικαίως δεκτή, 
μετά την πάροδο ενός μηνάς από την υποβολή της και 
στις περιπτώσεις της προηγούμενης παρ. 2, μετά την πά¬ 
ροδο των προβλεπόμενων προθεσμιών. 

4. Ο υπάλληλος μπορεί να ανακαλέσει την παραίτησή 
του μέχρι την αποδοχή της. 

5. Η παραίτηση θεωρείται ότι δεν υποβλήθηκε, αν κα¬ 
τά την υποβολή της εκκρεμούσε ποινική δίκη για κα¬ 
κούργημα ή πλημμέλημα από τα αναφερόμενα στο άρ¬ 
θρο 3 παρ. στ του παρόντος Κανονισμού, ή πειθαρχική 
δίωξη ενώπιον του Πειθαρχικού Συμβουλίου ή η ποινική 
δίκη ή πειθαρχική δίωξη άρχισε πριν από την αποδοχή 
της. 

6. Υπάλληλος που υπέχει την υποχρέωση την οποία 
προβλέπει το άρθρο 8 παρ. 8 του παρόντος Κανονισμού 
δεν δικαιούται να παραιτηθεί πριν από την εκπνοή του 
χρόνου που ορίζεται στο άρθρο αυτό. 

Άρθρο 23 
Απόλυση 

1. Οι υπάλληλοι του (Ο.Γ.Ε.Ε.Κ.Α.) - «ΔΗΜΗΤΡΑ» απο¬ 
λύονται: 

α) Λόγω συμπλήρωσης του ορίου ηλικίας όπως αυτό κα¬ 
θορίζεται από τις ισχύουσες διατάξεις για τους φορείς 
του ευρύτερου Δημόσιου Τομέα. 

β) Λόγω συμπλήρωσης 35ετούς πραγματικής συντάξι¬ 
μης υπηρεσίας, όπως καθορίζεται από τις ισχύουσες 
διατάξεις για τους φορείς του ευρύτερου Δημοσίου το¬ 
μέα. 

γ) Λόγω απώλειας των προσόντων για την κάλυψη της 
θέσης. 

δ) Για σωματική ή πνευματική ανικανότητα. 

ε) Για υπηρεσιακή ανεπάρκεια. 

στ) Λόγω μη επαναφοράς από τη διαθεσιμότητα. 

ζ) Λόγω επιβολής της πειθαρχικής ποινής της οριστικής 
απόλυσης. 

2. Οι υπάλληλοι που συμπληρώνουν το όριο της ηλικίας 
αποχωρούν υποχρεωτικά την 31η Δεκεμβρίου του έτους 
συμπλήρωσης. 

3. Σε περίπτωση απόλυσης λόγω κατάργησης θέσης 
δεν επιτρέπεται η επανασύστασή της και η πρόσληψη 
στην ίδια θέση άλλου υπαλλήλου, πριν περάσει ένας (1) 
χρόνος από την απόλυση, εκτός από την περίπτωση επα¬ 
ναδιορισμού του υπαλλήλου που απολύθηκε. 

4. Η σωματική και πνευματική ανικανότητα που απο¬ 
κλείει την άσκηση των καθηκόντων του υπαλλήλου διαπι¬ 
στώνεται από υγειονομική επιτροπή του ασφαλιστικού 
φορέα του, μετά από παραπομπή του υπαλλήλου από τον 
(Ο.Γ.Ε.Ε.Κ.Α.) - «ΔΗΜΗΤΡΑ». 

5. Για την αποζημίωση των απολυόμενων εφαρμόζονται 
οι εκάστοτε ισχύουσες διατάξεις της εργατικής νομοθε¬ 
σίας. 

Άρθρο 24 
Έκπτωση 

1. Ο υπάλληλος εκπίπτει αυτοδίκαια από την υπηρεσία 
αν καταδικάστηκε με τελεσίδικη απόφαση, σε κάθειρξη ή 
ποινή φυλάκισης ανώτερης του ενός έτους, η οποία συ¬ 
νεπάγεται της αποστερήσεως των άρθρων 59 - 61 του 
Ποινικού Κώδικα. 


2. Η έκπτωση επέρχεται μόλις η καταδικαστική απόφα¬ 
ση γίνει τελεσίδικη. 

3. Ο Πρόεδρος του Δ.Σ. του (Ο.Γ.Ε.Ε.Κ.Α.) - «ΔΗΜΗ¬ 
ΤΡΑ» εκδίδει διαπιστωτική πράξη για την έκπτωση. 

4. Ο υπάλληλος που εξέπεσε δεν μπορεί να επανέλθει 
στην υπηρεσία του (Ο.Γ.Ε.Ε.Κ.Α.) - «ΔΗΜΗΤΡΑ». 

Άρθρο 25 
Βαθμοί 

Μέχρι την κατάταξη του προσωπικού των κλάδων του 
άρθρου 2 του παρόντος σε βαθμούς, για τη βαθμολογική 
διάρθρωση των κλάδων θα εφαρμόζονται ανάλογα οι δια¬ 
τάξεις του Ν.2683/99 όπως κάθε φορά ισχύουν. 

Άρθρο 26 

Προαγωγή 

1. Για την προαγωγή του προσωπικού του άρθρου 2 του 
παρόντος Κανονισμού εφαρμόζονται οι διατάξεις του Ν. 
2683/99 όπως κάθε φορά ισχύουν. 

2. Για την προαγωγή του προσωπικού του άρθρου 2 του 
παρόντος Κανονισμού αποφασίζει τελικά το Δ.Σ. του Ορ¬ 
γανισμού, μετά από εισήγηση του Υπηρεσιακού Συμβου¬ 
λίου. 

3. Το Δ.Σ. μπορεί να αναθέτει καθήκοντα Διευθυντή και 
σε υπαλλήλους με ελλειπή προσόντα όταν ο Διευθυντής 
ελλείπει ή κωλύεται. 

Άρθρο 27 

Αποδοχές προσωπικού 

Μέχρι τη σύνταξη του ειδικού Μισθολογίου για το προ¬ 
σωπικό του (Ο.Γ.Ε.Ε.Κ.Α.) - «ΔΗΜΗΤΡΑ» για το μισθολό¬ 
γιο του προσωπικού του άρθρου 2 του παρόντος Κανονι¬ 
σμού θα εφαρμόζονται οι διατάξεις του Ν.2470/97 (Α' 40) 
όπως κάθε φορά ισχύουν. 

Άρθρο 28 

Μετάθεση - Κατηγορίες μεταθέσεων 

1. Οι τακτικοί υπάλληλοι μετατίθενται σύμφωνα με τα 
οριζόμενα στις παρακάτω παραγράφους με απόφαση 
του Προέδρου και σύμφωνη γνώμη του Υπηρεσιακού 
Συμβουλίου. 

2. Οι μεταθέσεις διενεργούνται: 

α) Με αίτηση του υπαλλήλου και με δαπάνη του Οργα¬ 
νισμού εάν υπηρετεί τουλάχιστον 5 (πέντε) χρόνια στην 
θέση από την οποία μετατίθεται. 

β) Με αίτηση του υπαλλήλου και χωρίς δαπάνη του Ορ¬ 
γανισμού εάν υπηρετεί λιγότερο από 5 (πέντε) χρόνια στη 
θέση από την οποία μετατίθεται. 

γ) Με πρωτοβουλία της υπηρεσίας για υπηρεσιακούς 
λόγους και με δαπάνη του Οργανισμού. 

δ) Με πρωτοβουλία της υπηρεσίας και χωρίς δαπάνη 
του Οργανισμού όταν η μετάθεση επιβάλλεται από υπαι¬ 
τιότητα του υπαλλήλου. 

3. Οι μεταθέσεις με αίτηση του υπαλλήλου περιλαμβά¬ 
νουν τις εξής κατηγορίες: 

α) Μεταθέσεις για λόγους υγείας, 
β) Μεταθέσεις για συνυπηρέτηση. 
γ) Μεταθέσεις για λόγους σπουδών, 
δ) Αμοιβαίες μεταθέσεις, 
ε) Μεταθέσεις για άλλους λόγους. 

4. Οι μεταθέσεις με αίτηση του υπαλλήλου προηγούνται 
από τις μεταθέσεις που διενεργούνται με πρωτοβουλία 
της υπηρεσίας, με την επιφύλαξη του άρθρου 36. 

Η σειρά προτεραιότητας των μεταθέσεων με αίτηση 
του υπαλλήλου είναι η σειρά με την οποία αναγράφονται 
στην παράγραφο 3. 

5. Η σειρά των μεταθέσεων μέσα στην ίδια κατηγορία 
της παραγράφου 3 καθορίζεται από το συνολικό αριθμό 
μορίων που έχει κάθε υπάλληλος στον πίνακα μεταθετέ- 
ων με προτεραιότητα του υπαλλήλου που έχει τα περισ¬ 
σότερα μόρια. 

Άρθρο 29 

Μεταθέσεις με αίτηση του υπαλλήλου 

1. Οι μεταθέσεις για λόγους υγείας γίνονται μετά από 
αίτηση του υπαλλήλου, όταν ο ίδιος ή μέλος της οικογέ¬ 
νειας του, σύμφωνα με τις διατάξεις του άρθρου 32, πά¬ 
σχει από ανίατο νόσημα. 

Η αίτηση συνοδεύεται από πιστοποιητικό Κρατικού Νο¬ 
σοκομείου και γνωμάτευση της οικείας Υγειονομικής Επι¬ 
τροπής. 

Οι μεταθέσεις για λόγους υγείας πραγματοποιούνται 
καθ' όλη τη διάρκεια του έτους μέσα σε ένα μήνα από την 
υποβολή της αίτησης με την προϋπόθεση ότι στην έδρα 
που υπηρετεί, δεν υπάρχει κατάλληλη νοσηλευτική μονά¬ 
δα για την περίθαλψη. 

2. Οι μεταθέσεις για συνυπηρέτηση γίνονται με αίτηση 
του υπαλλήλου για λόγους συνυπηρέτησης με το ή τη σύ¬ 
ζυγο, που εργάζεται με οποιαδήποτε σχέση στο Δημόσιο, 
Ν.Π.Δ.Δ., τα Ν.Π.Ι.Δ., τους Ο.Τ.Α., τον ευρύτερο δημόσιο 
τομέα ή είναι άμισθος δημόσιος υπάλληλος ή εργαζόμε¬ 
νος στον ιδιωτικό τομέα ή επαγγελματίας, εφ’ όσον στις 
δύο τελευταίες περιπτώσεις, ο ή η σύζυγος εργάζεται 
στον τόπο για τον οποίο ζητείται η μετάθεση ένα τουλάχι¬ 
στο χρόνο. 

Η συνδρομή των προϋποθέσεων αυτών αποδεικνύεται 
με βεβαίωση του αρμόδιου φορέα ή του ασφαλιστικού 
φορέα. 

Συνυπηρέτηση θεωρείται ότι υπάρχει όταν οι δύο σύζυ¬ 
γοι υπηρετούν στην ίδια πόλη. Αν δεν υπάρχει υπηρεσία 
του Ο.Γ.Ε.Ε.Κ.Α. - «ΔΗΜΗΤΡΑ» στην πόλη αυτή, ο υπάλ¬ 
ληλος μετατίθενται στην πλησιέστερη υπηρεσία του 
Ο.Γ.Ε.Ε.Κ.Α. - «ΔΗΜΗΤΡΑ» που επιθυμεί. 

3. Οι μεταθέσεις για λόγους σπουδών γίνονται με αίτη¬ 
ση του υπαλλήλου, όταν ο ίδιος ή μέλος της οικογένειας 
του σπουδάζει σε σχολή τριτοβάθμιας εκπαίδευσης και 
με την προϋπόθεση, ότι η φοίτηση αφορά την απόκτηση 
πρώτου πτυχίου. 

Ο υπάλληλος δεν μετατίθεται κατά τη διάρκεια της φοί¬ 
τησης και για ένα έτος ακόμη όταν αυτή παρατείνεται πέ¬ 
ρα από το χρόνο σπουδώνπου προβλέπουν οι οικείες δια¬ 
τάξεις για την τριτοβάθμια εκπαίδευση. 

4. Οι αμοιβαίες μεταθέσεις γίνονται με αίτηση των εν¬ 
διαφερομένων υπαλλήλων και με την προϋπόθεση ότι οι 
υπάλληλοι που το ζητούν, ανήκουν στον ίδιο Κλάδο και 
ασκούν ανάλογα καθήκοντα. 

5. Οι μεταθέσεις με αίτηση του υπαλλήλου, πραγματο¬ 
ποιούνται καθ' όλη τη διάρκεια του έτους, εφόσον υπάρ¬ 
χουν κενές οργανικές θέσεις και δεν το απαγορεύουν σο¬ 
βαρές υπηρεσιακές ανάγκες. 


Άρθρο 30 

Μεταθέσεις με πρωτοβουλία της Υπηρεσίας 

Κάθε χρόνο οι κενές οργανικές θέσεις που δεν καλύ¬ 
πτονται με τις μεταθέσεις του άρθρου 29 καλύπτονται με 
πρωτοβουλία της υπηρεσίας από τον πίνακα μεταθετέ- 
ων. 

Άρθρο 31 

Κριτήρια μεταθέσεων 

1. Για τις μεταθέσεις των τακτικών υπαλλήλων λαμβά- 
νονται υπόψη τα εξής κριτήρια: 

α) Η οικογενειακή κατάσταση του υπαλλήλου 
β) Η συνολική πραγματική υπηρεσία στον (Ο.Γ.Ε.Ε.Κ.Α.) - 
«ΔΗΜΗΤΡΑ» ως τακτικού υπαλλήλου. 

γ) Ο χρόνος υπηρεσίας λόγω μετάθεσης με πρωτοβου¬ 
λία της Υπηρεσίας. 

δ) Ο χρόνος υπηρεσίας σε παραμεθόριες περιοχές. 

2. Σύμφωνα με το κριτήριο της οικογενειακής κατάστα¬ 
σης ο υπάλληλος συγκεντρώνει αριθμό μορίων για το κα¬ 
θένα από τα προστατευόμενα μέλη όπως αυτά ορίζονται 
παρακάτω: 

α) Ένα (1) μόριο για το ή τη σύζυγο, 
β) Δύο (2) μόρια για το πρώτο παιδί, 
γ) Τρία (3) μόρια για το δεύτερο παιδί, 
δ) Τέσσερα (4) μόρια για το τρίτο παιδί και άνω. 
ε) Πέντε (5) μόρια όταν ο υπάλληλος έχει την επιμέλεια 
παιδιών και ο άλλος σύζυγος έχει πεθάνει. Τα μόρια αυτά 
υπολογίζονται και στους άγαμους ή διαζευγμένους υπαλ¬ 
λήλους που έχουν την επιμέλεια παιδιών. 

στ) Ένα (1) μόριο για το καθένα από τα λοιπά προστα¬ 
τευόμενα μέλη της οικογένειας. 

3. Σύμφωνα με το κριτήριο της συνολικής πραγματικής 
υπηρεσίας ως τακτικού υπαλλήλου αντιστοιχούν δυο (2) 
μόρια σε κάθε χρόνο πραγματικής υπηρεσίας. 

Όταν ο χρόνος έχει διανυθεί σε παραμεθόρια περιοχή 
προστίθεται ένα (1) ακόμη μόριο για κάθε χρόνο υπηρε¬ 
σίας. 

4. Για κάθε χρόνο υπηρεσίας σε οργανική μονάδα του 
(Ο.Γ.Ε.Ε.Κ.Α.) - «ΔΗΜΗΤΡΑ» μετά από μετάθεση που 
πραγματοποιείται με πρωτοβουλία της Υπηρεσίας, εκτός 
από την περίπτωση της μετάθεσης του άρθρου 36, αντι¬ 
στοιχούν δύο (2) επιπλέον μόρια για κάθε χρόνο παραμο¬ 
νής σ’ αυτή. 

5. Χρόνος υπηρεσίας μεγαλύτερος από έξι (6) μήνες 
υπολογίζεται ως έτος και μεγαλύτερος από 15 ημέρες ως 
μήνας. 

6. Συνολικός αριθμός μορίων κάθε υπαλλήλου ισούται 
με το άθροισμα των μορίων που συγκεντρώνει ο υπάλ¬ 
ληλος βάσει τις παραγράφους 2,3 και 4 του άρθρου αυ¬ 
τού. 

7. Ως χρόνος υπηρεσίας σε παραμεθόριες περιοχές, 
για την εφαρμογή των διατάξεων του άρθρου αυτού, θε¬ 
ωρείται ο χρόνος υπηρεσίας του τακτικού υπαλλήλου σε 
οργανική μονάδα του (Ο.Γ.Ε.Ε.Κ.Α.) - «ΔΗΜΗΤΡΑ» η 
οποία έχει την έδρα της σε μια από τις παραμεθόριες πε¬ 
ριοχές, όπως αυτές προσδιορίζονται με τις διατάξεις του 
άρθρου 11 του Ν.287/1976, όπως αυτές ισχύουν κάθε φο¬ 
ρά. 

Άρθρο 32 

Προστατευόμενα μέλη 

1. Για την εφαρμογή των παραπάνω διατάξεων σαν προ¬ 
στατευόμενα μέλη του τακτικού υπαλλήλου θεωρούνται: 

α) Ο ή η σύζυγος 

β) Τα άγαμα παιδιά ηλικίας έως και δέκα οκτώ (18) ετών 
ή εφόσον είναι φοιτητές τριτοβάθμιας εκπαίδευσης έως 
και είκοσι τεσσάρων (24) ετών και με την προϋπόθεση ότι 
δεν υπηρετούν τη στρατιωτική τους θητεία. 

γ) Οι γονείς και των δυο (2) συζύγων εφόσον είναι πάνω 
από 65 ετών ή ανεξάρτητα από ηλικία αν ο ένας έχει πο¬ 
σοστό αναπηρίας 67% και άνω. Και στις δυο περιπτώσεις 
θα πρέπει οι γονείς να μένουν στον ίδιο τόπο με τον υπάλ¬ 
ληλο. Αν έχουν άλλο τέκνο που διαμένει στον ίδιο τόπο 
αφαιρείται το ήμισυ των μορίων. Ως ίδιος τόπος νοείται η 
περιοχή κάθε Δήμου ή Κοινότητας που απέχει μέχρι 50 χι¬ 
λιόμετρα από την κατοικία του υπαλλήλου. 

δ) Τα ανίκανα για εργασία άγαμα αδέλφια ανεξάρτητα 
από ηλικία εφόσον διαμένουν στον ίδιο τόπο με τον υπάλ¬ 
ληλο. 

2. Ως ημερομηνία συμπλήρωσης των ορίων ηλικίας που 
προβλέπει η προηγούμενη παράγραφος, θεωρείται η 31 η 
Δεκεμβρίου του έτους που γίνονται οι μεταθέσεις ανε¬ 
ξάρτητα από την ημερομηνία γέννησης. 

3. Η αναπηρία 4 και η ανικανότητα για εργασία βεβαιώ¬ 
νεται από Πιστοποιητικό Κρατικού Νοσοκομείου και γνω¬ 
μάτευση της οικείας Υγειονομικής Επιτροπής. 

Άρθρο 33 

Διαδικασία μεταθέσεων - Πίνακες - Ενστάσεις 

1. Τον Ιανουάριο κάθε έτους συντάσσεται πίνακας των 
οργανικών θέσεων που θα καλυφθούν με μετάθεση κατά 
τη διάρκεια του έτους. 

Ο πίνακας αυτός περιλαμβάνει τις κενές θέσεις καθώς 
και αυτές που προβλέπεται να κενωθούν έως τη 31η Δε¬ 
κεμβρίου του ίδιου έτους κατά Κλάδο προσωπικού και 
βαθμό. 

2. Τον Ιανουάριο κάθε έτους συντάσσεται πίνακας με- 
ταθετέων με βάση τα μόρια. 

α) Ο πίνακας αυτός περιλαμβάνει όλους ανεξαιρέτως 
τους υπαλλήλους κατά Κλάδο και βαθμό, καθώς και τα 
μόρια αναλυτικά και συνολικά που συγκεντρώνει ο κάθε 
υπάλληλος την 31 Δεκεμβρίου του προηγούμενου 
έτους, σύμφωνα με τα κριτήρια που αναφέρονται στο 
άρθρο 31. 

β) Η σειρά εγγραφής στους πίνακες καθορίζεται με βά¬ 
ση το σύνολο των μορίων που συγκεντρώνει κάθε υπάλ¬ 
ληλος. Όταν δύο ή περισσότεροι υπάλληλοι συγκεντρώ- 
νουντον ίδιο αριθμό μορίων, η εγγραφή τους στους πίνα¬ 
κες γίνεται μετά από δημόσια κλήρωση. Προτάσσονται οι 
υπάλληλοι που έχουν τα λιγότερα μόρια. 

γ) Εάν ο υπάλληλος εξαιρείται από τις μεταθέσεις, ανα¬ 
γράφονται δίπλα στο όνομά του οι σχετικές διατάξεις που 
προβλέπουν την εξαίρεση. 

3. Οι πίνακες των παραγράφων 1 και 2 κοινοποιούνται 
σε όλες τις Υπηρεσίες της Κεντρικής Διοίκησης και των 
Περιφερειακών Υποκαταστημάτων το αργότερο ως την 
20η Φεβρουάριου του ίδιου έτους. Μέσα σε δέκα (10) 
ημέρες από την παραλαβή των πινάκων αυτών οι υπάλλη¬ 
λοι λαμβάνουν γνώση ενυπογράφως. 


4. Κατά του πίνακα μεταθετέων επιτρέπεται ένσταση 
μέσα σε αποκλειστική προθεσμία 10 ημερών από την ημε¬ 
ρομηνία που έλαβαν γνώση οι υπάλληλοι. Το Υπηρεσιακό 
Συμβούλιο αποφασίζει υποχρεωτικά ως την 10η Απριλίου 
του ίδιου έτους. 

5. Μετά την εκδίκαση όλων των ενστάσεων οι πίνακες 
οριστικοποιούνται και ισχύουν μέχρι της 10ης Απρίλη του 
επόμενου έτους. 

6. Μετά την κοινοποίηση του πίνακα της παραγράφου 1 
του άρθρου αυτού και το αργότερο ως την 20η Μαρτίου 
κάθε έτους ο υπάλληλος έχει δικαίωμα να υποβάλλει έγ¬ 
γραφη αίτηση για μετάθεση. Το Υπηρεσιακό Συμβούλιο 
αποφασίζει επί των αιτήσεων των μεταθέσεων μέχρι την 
20η Απριλίου. 

7. Ο υπάλληλος με την αίτηση της παραγράφου 6 δη¬ 
λώνει κατά σειρά προτεραιότητας, μέχρι δύο το πολύ θέ¬ 
σεις στις οποίες επιθυμεί να μετατεθεί. 

Άρθρο 34 
Γ ενικές διατάξεις 

1. Οι μεταθέσεις με πρωτοβουλία της Υπηρεσίας πραγ¬ 
ματοποιούνται μέσα στους μήνες Ιούλιο και Αύγουστο κά¬ 
θε έτους. 

2. Καμία μετάθεση δεν πραγματοποιείται το χρονικό 
διάστημα από 1 Σεπτεμβρίου του έτους κατάρτισης των 
πινάκων μέχρι 30 Ιουνίου του επόμενου έτους, παρά μόνο 
για την κάλυψη κενής οργανικής θέσης λόγω θανάτου, 
παραίτησης, απουσίας του υπαλλήλου πέρα από ένα 
έτος ή μετάθεσης λόγω υπαιτιότητας του υπαλλήλου, 
σύμφωνα με το άρθρο 36 ή σύσταση Υπηρεσίας, νέων θέ¬ 
σεων, μεταφοράς θέσεων στα Περιφερειακά Υποκατα¬ 
στήματα ή αν διαφορετικά αναφέρεται στον παρόντα Κα¬ 
νονισμό. 

Στην περίπτωση αυτή ή μεταθέσεις γίνονται με βάση τις 
διατάξεις της παραγράφου 3 περίπτωση γ του άρθρου 
αυτού και του άρθρου 35. 

3. Ύστερα από την ικανοποίηση των αιτήσεων για με¬ 
ταθέσεις της παραγράφου 3 του άρθρου 28, ο πίνακας 
των κενών οργανικών θέσεων της παραγράφου 1 του 
άρθρου 33, συμπληρώνεται με τις θέσεις που κενώθη¬ 
καν από την ικανοποίηση των πιο πάνω αιτήσεων τις 
οποίες η υπηρεσία κρίνει ότι πρέπει να πληρωθούν. Ο νέ¬ 
ος πίνακας των κενών οργανικών θέσεων κοινοποιείται 
στις Υπηρεσίες της Κεντρικής Διοίκησης και των Περι¬ 
φερειακών Υποκαταστημάτων το αργότερο μέχρι την 
30η Απριλίου. Η πλήρωση των κενών θέσεων γίνεται ως 
εξής: 

α) Αριθμός υπαλλήλων ίσος με τον αριθμό των κενών 
θέσεων που θα πληρωθούν καλούνται με τη σειρά εγγρα¬ 
φής τους στον πίνακα μεταθετέων να δηλώσουν μέσα σε 
δέκα (10) ημέρες από της γνωστοποίησης των κενών θέ¬ 
σεων, με σειρά προτεραιότητας μέχρι δύο θέσεις στις 
οποίες επιθυμούν να μετατεθούν. 

β) Η ικανοποίηση της επιλογής κάθε υπαλλήλου εξαρ- 
τάται από το συνολικό αριθμό μορίων που έχει, με προ¬ 
τεραιότητα του υπαλλήλου που έχει τα περισσότερα μό¬ 
ρια. Όταν δύο ή περισσότεροι υπάλληλοι έχουν τον ίδιο 
συνολικό αριθμό μορίων και επιλέγουν την ίδια υπηρε¬ 
σία, προτιμάται υποχρεωτικά ο υπάλληλος που η επιλο¬ 
γή του συμπίπτει με τον τόπο καταγωγής του ή της συζύ¬ 
γου του. 

γ) Μετά την ικανοποίηση των παραπάνω προτιμήσε¬ 
ων, οι κενές θέσεις που απομένουν καλύπτονται υπο¬ 
χρεωτικά με βάση τη σειρά εγγραφής στον πίνακα με- 
ταθετέων. Η διαδικασία ολοκληρώνεται μέχρι τη 15η 
Ιουνίου. 

4. Υπάλληλος ο οποίος καλείται να δηλώσει σύμφωνα 
με την προηγούμενη παράγραφο τις θέσεις που επιθυ¬ 
μεί να μετατεθεί και αδυνατεί να μετακινηθεί εξαιτίας 
ασθένειας ή πάθησης βαριάς μορφής του ίδιου συζύ¬ 
γου ή παιδιών, οφείλει να υποβάλει τα σχετικά στοιχεία, 
εφόσον αυτά δεν βρίσκονται ήδη στο προσωπικό του 
μητρώο μέσα σε τρεις (3) εργάσιμες ημέρες από την 
ενυπόγραφη γνώση του πίνακα κενών θέσεων. Αν η 
ασθένεια ή η πάθηση εμφανιστεί αργότερα, ο υπάλλη¬ 
λος οφείλει να υποβάλλει τα σχετικά στοιχεία μέσα σε 
τρεις εργάσιμες ημέρες από την εμφάνιση της ασθένει¬ 
ας ή της πάθησης και πάντως πριν το αρμόδιο υπηρε¬ 
σιακό συμβούλιο παραπέμψειτον υπάλληλο στην οικεία 
Υγειονομική Επιτροπή για να διαπιστώσει τη βαρύτητα 
της ασθένειας ή της πάθησης. Εάν η ασθένεια αφορά το 
ή τη σύζυγο ή τα παιδιά του υπαλλήλου, αυτός υποβάλ¬ 
λει πλήρη φάκελλο της ασθένειας ή της πάθησης αυ¬ 
τών, στην οικεία Υγειονομική Επιτροπή που υπάγεται ο 
ίδιος. 

Εάν η ασθένεια ή η πάθηση συμβεί μετά την κρίση του 
Υπηρεσιακού Συμβουλίου και πριν την ημερομηνία διε¬ 
νέργειας της μετάθεσης, μπορεί ο υπάλληλος με αίτη¬ 
σή του που υποβάλλεται μέσα σε τρεις (3) εργάσιμες 
μέρες από την εκδήλωση της ασθένειας ή της πάθησης, 
να ζητήσει επανεξέταση της μετάθεσης του από το Υπη¬ 
ρεσιακό Συμβούλιο, με σκοπό την ανάκληση της πρά¬ 
ξης μετάθεσης του. 

Το Υπηρεσιακό Συμβούλιο υποχρεούται να γνωμοδο- 
τήσει μέσα σε τρεις (3) εργάσιμες ημέρες από την αίτη¬ 
ση του υπαλλήλου ή σε περίπτωση που απαιτείται γνω¬ 
μοδότηση της οικείας Υγειονομικής Επιτροπής, μέσα 
σε τρεις (3) εργάσιμες ημέρες από την μέρα που πε¬ 
ριήλθε σ' αυτό η γνωμοδότηση αυτή. Σ' αυτή την περί¬ 
πτωση και μέχρι το Υπηρεσιακό Συμβούλιο επανεξετά¬ 
σει την αίτηση του υπαλλήλου, αναστέλλεται προσωρι¬ 
νά ή μετάθεση. Αν το Υπηρεσιακό Συμβούλιο δεχθεί το 
αίτηματου υπαλλήλου, ανακαλείται η πράξη μετάθεσής 
του. 

Ανάλογα εφαρμόζονται τα ανωτέρω και σε περί¬ 
πτωση έκτακτου γεγονότος το οποίο συνεπάγεται 
αποδεδειγμένα πραγματική αδυναμία μετάθεσης του 
υπαλλήλου. 

5. Κενές θέσεις που δημιουργούνται από τις παραπά¬ 
νω μεταθέσεις με πρωτοβουλία της υπηρεσίας, μπορεί 
να καλύπτονται, εφόσον συντρέχουν ιδιαίτεροι υπηρε¬ 
σιακοί λόγοι με απόσπαση κατά προτίμηση υπαλλήλων 
από όμορες υπηρεσίες. 

Η απόσπαση αυτή αίρεται αυτοδίκαια όταν πληρωθεί 
η κενή θέση και πάντως την 30η Σεπτεμβρίου του επό¬ 
μενου έτους από τη διενέργεια των μεταθέσεων. 

6. Εξαιρούνται από τις μεταθέσεις που γίνονται με 
πρωτοβουλία της υπηρεσίας: 

α) Οι υπάλληλοι που δεν συμπλήρωσαν πενταετία 
στον τόπο που υπηρετούν εφόσον μετατέθηκαν εκεί με 
πρωτοβουλία της υπηρεσίας ή με αίτησής τους. 


β) Οι υπάλληλοι που οι ίδιοι ή μέλος της οικογένειας 
τους πάσχουν από κάποιο από τα δυσίατα νοσήματα. 

γ) Εφόσον ειδικές διατάξεις το ορίζουν. 

Άρθρο 35 

Μετάθεση Προϊσταμένων 

Οι μεταθέσεις, για την τοποθέτηση προϊσταμένων ορ¬ 
γανικών μονάδων επιπέδου Διεύθυνσης και Τμήματος, 
πραγματοποιούνται λαμβάνοντας υπόψη εκτός από τα 
κριτήρια μεταθέσεων του άρθρου 31 και τα φύλλα αξιο¬ 
λόγησης και τα καθήκοντα που άσκησαν την τελευταία 
πενταετία. 

Άρθρο 36 

Μετάθεση από υπαιτιότητα του υπαλλήλου 

1. Εάν από υπαιτιότητα του τακτικού υπαλλήλου επι¬ 
βάλλεται για λόγους συμφέροντος της υπηρεσίας η άμε¬ 
ση απομάκρυνση του υπαλλήλου από τη θέση του, ο 
υπάλληλος μετατίθεται κατά παρέκκλιση των διατάξεων 
του Κεφαλαίου αυτού, με απόφαση του Διοικητή και σύμ¬ 
φωνη γνώμη του Υπηρεσιακού Συμβουλίου και προηγού¬ 
μενη ακρόαση του υπαλλήλου. 

2. Η μετάθεση αυτή διενεργείται ιδίως όταν από υπαι¬ 
τιότητα του υπαλλήλου είναι ιδιαίτερα δυσχερής η συ¬ 
νεργασία του με τους συναδέλφους του και τις προϊστά¬ 
μενες αρχές ή όταν εξαιτίας υπαίτιων ενεργειών του πα- 
ρατηρείται συνεχής και ιδιαίτερη ένταση στις σχέσειςτου 
με τους πολίτες. 

Το Υπηρεσιακό Συμβούλιο έχει υποχρέωση να γνωμο- 
δοτήσει μέσα σε πέντε (5) ημέρες από την υποβολή σ’ αυ¬ 
τό του σχετικού ερωτήματος. 

Άρθρο 37 

Αξιολόγηση προσωπικού 

1. Για κάθε υπάλληλο του (Ο.Γ.Ε.Ε.Κ.Α.) - «ΔΗΜΗΤΡΑ» 
συντάσσεται κάθε χρόνο έκθεση αξιολόγησης για την 
υπηρεσιακή κατάρτιση και επίδοσή του. 

Τα όργανα που συντάσσουν τις εκθέσεις αυτές, ο τύ¬ 
πος, το περιεχόμενο, ο τρόπος σύνταξής τους και κάθε 
άλλη λεπτομέρεια καθορίζονται με απόφαση του Δ.Σ. του 
(Ο.Γ.Ε.Ε.Κ.Α.) - «ΔΗΜΗΤΡΑ». 

2. Οι εκθέσεις αξιολόγησης μετά την κρίση, γνωστοποι¬ 
ούνται στους ενδιαφερομένους υπαλλήλους. 

3. Υπάλληλος που θεωρεί την κρίση δυσμενή δικαιούται 
μέσα σε δέκα (10) ημέρες από την παραπάνω γνωστοποί¬ 
ηση να υποβάλλει αίτηση αναθεώρησης στο Υπηρεσιακό 
Συμβούλιο το οποίο αποφαίνεται σε προθεσμία δέκα (10) 
ημερών από την υποβολή της. 

4. Κατά της απόφασης του Υπηρεσιακού Συμβουλίου ο 
υπάλληλος δικαιούται να προσφύγει στο Δ.Σ. του 
(Ο.Γ.Ε.Ε.Κ.Α.) - «ΔΗΜΗΤΡΑ» μέσα σε δέκα (10) ημέρες 
από τη γνωστοποίηση της απόφασης του Υπηρεσιακού 
Συμβουλίου. 

Το Δ.Σ. του (Ο.Γ.Ε.Ε.Κ.Α.) - «ΔΗΜΗΤΡΑ» αποφαίνεται 
τελεσίδικα εντός τριάντα (30) ημερών από την υποβολή 
της προσφυγής. 

Άρθρο 38 

Μεταβατικές διατάξεις 

1. Μέχρι της ολοκληρώσεως της σύστασης και συγκρό¬ 
τησης Υπηρεσιακού και Πειθαρχικού Συμβουλίου οι αρμο¬ 
διότητες αυτών θα ασκούνται από το Δ.Σ. του Οργανισμού. 

2. Μέχρι τη δημοσίευση και ισχύ του Κανονισμού Κατά¬ 
στασης Προσωπικού, το Δ.Σ. εκδίδει αποφάσεις με τις 
οποίες μπορεί να ρυθμίζονται θέματα κατάστασης του 
προσωπικού. 

Άρθρο 39 
Έναρξη Ισχύος 

Η ισχύς της παρούσης αρχίζει από την δημοσίευσή της 
στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως σύμφωνα με την διάταξη του άρθρου 19, 
παράγραφος 2 του Ν. 2520/97 (Φ.Ε.Κ. 173 Α/1.9.1997). 

Αθήνα, 1 Φεβρουάριου 2000 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΓΕΩΡΓΙΑΣ 

Λ.ΤΖΑΝΗΣ Γ.ΑΝΩΜΕΡΙΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηίΐρ: νννννν.βΐ.9 γ 
θ-ιτιείΙ: \λ/θ 5 ιτι 351 θγ @ Θί.ς|Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 
Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ -Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































